**Oznámenie o vyhlásení obchodnej verejnej súťaže**

v zmysle ustanovení **§ 281 až 288 Obchodného zákonníka** v znení neskorších predpisov

na podávanie návrhov na uzavretie Zmluvy o nájme nebytových priestorov za účelom prenechania do užívania majetku vo vlastníctve Bratislavského samosprávneho kraja, zvereného do správy vyhlasovateľa

**PODMIENKY OBCHODNEJ VEREJNEJ SÚŤAŽE**

1. **Vyhlasovateľ:**

Názov: **Poliklinika Karlova Ves**

Sídlo: Líščie údolie 57, 842 31 Bratislava

IČO: 17 336 236

Štatutárny orgán: Mgr. Ivana Šurinová, MPH – riaditeľka

Kontaktná osoba: Ing. Richard Žiška

Tel. kontakt: 02/602 64 378

e-mailová adresa: sekretariat@poliklinikakv.sk

vyhlasuje

**obchodnú verejnú súťaž**

na výber navrhovateľa – záujemcu na uzavretie Zmluvy o nájme nebytových priestorov za účelom prenechania do užívania majetok Bratislavského samosprávneho kraja, ktorý je zverený do správy vyhlasovateľa.

1. **Špecifikácia predmetu obchodnej verejnej súťaže**

Predmetom súťaže na prenechanie majetku Bratislavského samosprávneho kraja do užívania formou Zmluvy o nájme nebytových priestorov je nehnuteľný majetok, nebytové priestory nachádzajúce sa v budove Polikliniky Karlova Ves, na adrese Líščie údolie 57 v Bratislave, súpisné č. stavby 98, situovaná na pozemku parc. č. 669/1, 669/3 a 670/1, zapísaná na liste vlastníctva č. 1712, vedená katastrálnym odborom Okresného úradu Bratislava pre katastrálne územie Bratislava – Karlova Ves.

**Špecifikácia priestorov prenájmu:**

miestnosti č. 2 a 3 **72,60m²**

miestnosť č. 4 **2,76m²**

miestnosť č. 4/A **8,63m²**

miestnosť č. 4/B **22,49m²**

**Pavilón dospelých –** celková plocha na prenájom: **106,48m2**

Nebytové priestory sú ponúkané na prenájom **na prevádzkovanie výdajne jedál a jedálne, prípravy studenej kuchyne, kancelárie resp. skladu.**

**Stručný popis nebytových priestorov ponúkaných na prenájom:**

Miestnosti č. 2, 3, 4/A, 4/B majú okná, pripojenie na elektrickú energiu, vodu, ústredné kúrenie, osvetlenie, bez telefónnej linky a internetového pripojenia. Z hlavnej chodby je vstup do miestností č. 2, 3 a 4. Vybavenie priestorov si zabezpečuje nájomca na vlastné náklady. Po predchádzajúcom odsúhlasení s prenajímateľom je možné, aby si nájomca vykonal v prenajatom priestore na vlastné náklady aj nevyhnutné stavebné úpravy. V časti prípravy a výdaja jedál je nájomca povinný zabezpečiť nútené podtlakové vetranie.

Účelom využitia nemôžu byť činnosti: herňa, stávková kancelária, erotické služby, zdravotnícke služby, zmenáreň, politické a náboženské aktivity a pod.

Vyhlasovateľ Obchodnej verejnej súťaže umožní uchádzačovi obhliadku priestorov ponúkaných na prenájom. Termín obhliadky si uchádzači môžu dohodnúť telefonicky s kontaktnou osobou vyhlasovateľa, tel. 02/602 64 378. Bližšie informácie na adrese: e-mail sekretariat@poliklinikakv.sk.

1. **Typ zmluvy**

Zmluva o nájme nebytových priestorov, uzatvorená v zmysle zákona č. 116/1990 Zb. o nájme a podnájme nebytových priestorov v znení neskorších predpisov a v zmysle zákona č. 40/1964 Zb., Občiansky zákonník v znení neskorších predpisov, na dobu neurčitú s 3 mesačnou výpovednou lehotou v trvaní od 01.08.2024 (ďalej tiež ako „zmluva“).

1. **Lehota a spôsob predloženia návrhu**

Súťaž sa začína dňom jej uverejnenia na internetovej stránke Bratislavského samosprávneho kraja a internetovej stránke vyhlasovateľa. Navrhovateľ predkladá svoj návrh v zmysle nasledovných inštrukcií:

1. **Deň, mesiac, rok a hodina, do kedy sa môžu predkladať návrhy:**

do 15 dní po uverejnení súťaže, t.j. do **10.7.2024** do 10:00 hod. - v uvedenej lehote musí byť návrh doručený na adresu vyhlasovateľa

1. **Adresa, na ktorú sa má návrh doručiť:**

Poliklinika Karlova Ves, Líščie údolie 57, 842 31 Bratislava

1. **Jazyk, v ktorom sa musí písomný návrh predložiť:**

Súťažný návrh musí byť predložený v štátnom jazyku – v slovenskom jazyku.

1. **Forma predloženia návrhu:** Všetky požadované dokumenty, ktoré budú súčasťou súťažného návrhu je nutné doručiť v papierovej forme **v uzavretom obale označenom názvom a sídlom navrhovateľa** a heslom **"OVS - prenájom majetku -  2, 3, 4, 4/A, 4/B - NEOTVÁRAŤ"**
2. **Predložený návrh musí okrem iného obsahovať najmä tieto údaje:**
* identifikačné údaje navrhovateľa:

**pri fyzickej osobe**: meno, priezvisko, rodné priezvisko, dátum narodenia, adresa trvalého bydliska, IČO, DIČ, IČ DPH (ak boli pridelené);

**pri právnickej osobe**: obchodné meno, sídlo, IČO, DIČ, IČ DPH (ak boli pridelené), štatutárny orgán s uvedením oprávnenosti ku konaniu;

* označenie kontaktnej osoby navrhovateľa, telefonický kontakt a e-mailovú adresu, na ktorú bude vyhlasovateľom oznámený výsledok obchodnej verejnej súťaže;
* navrhnutú výšku nájomného za predmet súťaže - celkové nájomné, ktoré nesmie byť nižšie ako výška uvedená v bode 6. písm. o);
* písomné čestné prehlásenie navrhovateľa, že súhlasí s podmienkami verejnej obchodnej súťaže uvedenými v článku 6 tohto oznámenia;

Súťažné návrhy doručené iným spôsobom, ako je to uvedené vyššie, alebo po stanovenom termíne predloženia, nebudú do obchodnej verejnej súťaže prijaté.

1. **Rozsah a úplnosť súťažného návrhu:**

Návrh musí byť predložený v súlade s podmienkami súťaže a v požadovanom rozsahu.

1. **Ďalšie podmienky vyhlasovateľa**:
2. vyhlasovateľ si vyhradzuje právo zmeniť podmienky súťaže alebo súťaž zrušiť podľa § 283 zákona č. 513/1991 Zb. Obchodného zákonníka;
3. vyhlasovateľ si vyhradzuje právo odmietnuť všetky predložené súťažné návrhy (§ 287 ods. 2 zákona č. 513/1991 Zb., Obchodný zákonník v znení neskorších predpisov) a ukončiť verejnú obchodnú súťaž bez výberu súťažného návrhu;
4. súťažný návrh nemožno odvolať po jeho doručení vyhlasovateľovi;
5. vyhlasovateľ si vyhradzuje právo meniť všetky uvedené podmienky obchodnej verejnej súťaže;
6. vyhlasovateľ si vyhradzuje právo predĺžiť lehotu na vyhlásenie vybraného súťažného návrhu;
7. vyhlasovateľ si vyhradzuje právo v prípade zistenia neúplnosti súťažného návrhu z hľadiska požiadaviek vyhlasovateľa uvedených v súťažných podkladoch, vyradiť návrh z obchodnej verejnej súťaže;
8. vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie;
9. vyhlasovateľ neuhrádza navrhovateľom žiadne náklady spojené s účasťou v tejto obchodnej verejnej súťaži;
10. v prípade, že s navrhovateľom víťazného návrhu nebude uzatvorená zmluva z dôvodov na strane navrhovateľa, môže vyhlasovateľ uzavrieť zmluvy s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí;
11. vyhlasovateľ je oprávnený rokovať o uzatvorení nájomnej zmluvy aj v prípadoch, ak z akýchkoľvek dôvodov navrhovateľ, ktorého ponuka bola najvyššie, neuzavrie nájomnú zmluvu v lehote určenej vyhlasovateľom súťaže;
12. vyhlasovateľ si vyhradzuje právo odmietnuť navrhovateľa v prípade, ak tento je, alebo v minulosti bol, dlžníkom vyhlasovateľa, resp. organizácie v jeho zriaďovateľskej pôsobnosti, resp. v ktorej má vyhlasovateľ majetkovú účasť;
13. vyhlasovateľ si vyhradzuje právo zrušiť súťaž v prípade neochoty podpísať zmluvou jednou z troch strán zmluvného vzťahu;
14. vyhlasovateľ si vyhradzuje právo odstúpiť od uzatvorenej zmluvy v prípade zistenia, že nájomca v prenajatých priestoroch vykonáva činnosť, ktorá nie je v súlade s dobrými mravmi a ktorá poškodzuje záujmy a dobré meno vyhlasovateľa;
15. úpravy priestorov (stavebné, technické a technologické) bude môcť záujemca vykonávať vo vlastnej réžii len po súhlase vyhlasovateľa;
16. minimálne nájomné: **179 EUR/m²/rok** – celkové nájomné za 1 m2/rok za celý nájom vrátane energií a služieb spojených s užívaním nájmu: likvidácie komunálneho odpadu, upratovania spoločných priestorov a sociálnych zariadení prístupných zo spoločných priestorov a donášky pošty pre PSČ 842 31;
17. uchádzači sú povinní prispôsobiť prevádzkové hodiny na čas prevádzky Polikliniky Karlova Ves, a to len v pracovných dňoch, v čase od 7.00 do 19.00 hod., resp. 6:30 do 18:30 po predchádzajúcej písomnej výzve prenajímateľa, pokiaľ sa s vyhlasovateľom nedohodnú inak;
18. rozhodujúcim kritériom pre výber najvhodnejšieho návrhu je najvyššia ponúknutá cena za 1 m2/rok;
19. záujemcovia berú na vedomie, že ak Zmluvu o nájme nebytových priestorov neschváli predseda Bratislavského samosprávneho kraja, nenadobudne táto zmluva platnosť ani účinnosť.
20. **Spôsob výberu najvhodnejšieho návrhu na uzavretie zmluvy**:
21. predložené súťažné návrhy bude možné zaradiť do obchodnej verejnej súťaže len v prípade, ak ich obsah bude zodpovedať súťažným podmienkam. Týmto navrhovateľom bude oznámený výsledok obchodnej verejnej súťaže, pričom navrhovateľ víťazného súťažného návrhu bude vyzvaný na uzatvorenie Zmluvy o nájme nebytových priestorov, pri dodržaní podmienok uvedených v bode 6;
22. jediným kritériom pre výber najvhodnejšieho návrhu je ponúknutá cena za prenájom za 1 m2/rok;
23. na vyhodnotenie predložených súťažných návrhov vyhlasovateľ zriadi komisiu. Komisia bude mať najmenej troch členov, z ktorých jeden bude predsedom komisie. Každý jeden člen komisie bude mať právo vyhodnocovať samostatne predložené súťažné návrhy;
24. poradie navrhovateľov sa určí tak, že na prvom mieste sa umiestni ten navrhovateľ, ktorý vo svojom súťažnom návrhu predložil pre vyhlasovateľa najvýhodnejšiu ponuku, t. j. predložil najvyššiu cenu za prenájom 1 m2/rok nebytových priestorov, ktoré má záujem si prenajať. Poradie ďalších navrhovateľov bude určené (zostavené) podľa výšky predloženej ceny za prenájom nebytových priestorov za 1 m2/rok;
25. vyhlasovateľ uskutoční výber najvhodnejšieho návrhu a oznámi ho uchádzačom do 15 pracovných dní od ukončenia lehoty na predkladanie návrhov.
26. **Všeobecne záväzné právne predpisy dodržiavané pri verejnej obchodnej súťaži:**
* zákon č. 513/1991 Zb., Obchodný zákonník v platnom znení;
* zákon č. 40/1964 Zb., Občiansky zákonník v platnom znení;
* zákon č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam v platnom znení;
* zákon č. 446/2001 Z. z. o majetku vyšších územných celkov v platnom znení a
* Zásady hospodárenia a nakladania s majetkom Bratislavského samosprávneho kraja.

V Bratislave, dňa **26.06.2024**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Ivana Šurinová, MPH

 riaditeľka